31.1.2015. Službeni list Europske unije L 26/19 PROVEDBENA UREDBA KOMISIJE (EU) 2015/153 od 30. siječnja 2015. o odstupanju od Uredbe (EZ) br. 1918/2006 u pogledu mjesečnih ograničenja za izdavanje uvoznih dozvola u okviru carinske kvote za 2015. za maslinovo ulje podrijetlom iz Tunisa EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 ('), a posebno njezin članak 187. točku (a), budući da: (1) — Člankom 2. stavkom 2. Uredbe Komisije (EZ) br. 1918/2006 () utvrđena su mjesečna ograničenja količine maslinovog ulja za koje se mogu izdati uvozne dozvole u okviru ukupnog opsega kvote iz stavka 1. tog članka. (2) — Kako bi se olakšala trgovina maslinovim uljem između Unije i Tunisa za tekuću godinu proizvodnje, potrebno je odstupati od Uredbe (EZ) br. 1918/2006 i odobriti različita mjesečna ograničenja za razdoblje od 1. veljače 2015. do 31. listopada 2015. ne dovodeći u pitanje ukupni opseg carinske kvote utvrđen člankom 2. stavkom 1. te Uredbe. (3) — Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta, DONIJELA JE OVU UREDBU: Članak 1. Odstupajući od članka 2. stavka 2. Uredbe (EZ) br. 1918/2006 te ne dovodeći u pitanje opseg carinske kvote utvrđen člankom 2. stavkom 1. te Uredbe izdavanje dozvola odobrava se za razdoblje od 1. veljače 2015. do 31. listopada 2015. prema sljedećim mjesečnim ograničenjima: — do 9 000 tona mjesečno za veljaču i ožujak, i — do 8 000 tona mjesečno od travnja do listopada. Članak 2. Ova Uredba stupa na snagu na dan objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 30. siječnja 2015. Za Komisiju Predsjednik Jean-Claude JUNCKER () SLL 347, 20.12.2013., str. 671. () SLL 365, 21.12.2006., str. 84.